പതിമൂന്നുകാരിയെ ഉപദ്രവിച്ച യുവാവ് പിടിയില് വണ്ടിപ്പെരിയാര്: പ്രണയം നടിച്ച് 13കാരിയെ തട്ടിക്കൊണ്ടുപോയി പീഡിപ്പിച്ച പ്രതിയെ വണ്ടിപ്പെരിയാര് പോലീസ് അറസ്റ്റുചെയ്തു. വണ്ടിപ്പെരിയാര് ഡൈമൂക്ക് എസ്റ്റേറ്റില്നിന്നും മൂന്നുദിവസം മുന്പാണ് പെണ്കുട്ടിയെ കാണാനില്ലെന്നുകാണിച്ച് മാതാപിതാക്കള് വണ്ടിപ്പെരിയാര് പോലീസില് പരാതി നല്കിയത്. തുടര്ന്ന് വണ്ടിപ്പെരിയാര് സര്ക്കിള് ഇന്സ്പെക്ടര് ടി.ഡി. സുനില്കുമാറിന്റെ നേതൃത്വത്തില് നടത്തിയ അന്വേഷണത്തിലാണ് വണ്ടന്മേട് പുത്തന്വീട്ടില് പ്രമോദിനെ 20 പിടികൂടിയത്. പെണ്കുട്ടിയെ വൈദ്യപരിശോധനയ്ക്ക് വിധേയമാക്കിയപ്പോഴാണ് പീഡനവിവരം പുറത്തുവന്നത്. പ്രതിയെ പീരുമേട് കോടതിയില് ഹാജരാക്കി റിമാന്ഡുചെയ്തു. മൂന്നുമാസത്തിലെറെയായി നവ മാധ്യമങ്ങള്വഴി ബന്ധം പുലര്ത്തിയിരുന്ന പെണ്കുട്ടിയെ പ്രണയംനടിച്ച് രാത്രി പെണ്കുട്ടിയുടെ വീട്ടിലെത്തി ബൈക്കില് പ്രതിയുടെതന്നെ വീട്ടിലേക്ക് കൊണ്ടുപോവുകയായിരുന്നെന്ന് പോലീസ് പറഞ്ഞു.